Predkladacia  správa

	Uznesenie vlády Slovenskej republiky číslo 905 z 21. augusta 2002 k analýze tvorby a použitia správnych fondov zdravotných poisťovní, Sociálnej poisťovne a Národného úradu práce v bode B.2. ukladá ministrovi práce, sociálnych vecí a rodiny a ministrovi zdravotníctva vypracovať a predložiť na rokovanie vlády správu o plnení prijatých opatrení v termíne do 30. júna 2003.

	Vzhľadom na  prebiehajúcu inštitucionálnu reformu Národného úradu práce ako prebiehajúci legislatívny proces súvisiaci s reformou sociálneho zabezpečenia, predseda vlády na základe žiadosti ministra práce, sociálnych vecí a rodiny súhlasil s predložením správy o plnení prijatých opatrení v termíne do 31. decembra 2003.

	Predkladaný materiál v súlade s Návrhom opatrení uvedených v prílohe č.1 citovaného uznesenia vlády hodnotí tvorbu a použitie správneho fondu Sociálnej poisťovne a správneho fondu  Národného úradu práce za rok 2002 a zároveň hodnotí plnenie prijatých opatrení.

	Materiál je informatívneho charakteru, nelegislatívnej a nekoncepčnej povahy, obsahujúci faktografické údaje verejnoprávnych inštitúcií a nezasahuje do pôsobnosti iných orgánov, ani z neho nevyplývajú týmto orgánom žiadne úlohy. Navrhovaným záznamom z rokovania vláda Slovenskej republiky berie materiál na vedomie. Vzhľadom na uvedené skutočnosti Ministerstvo práce, sociálnych vecí a rodiny predkladá materiál na rokovanie vlády bez medzirezortného pripomienkového konania.

	Predkladaný materiál nezakladá nároky na štátny rozpočet ani rozpočty verejných fondov. Rovnako nemá finančný, ekonomický, environmetálny vplyv ani vplyv na zamestnanosť.